Մոսկվայից և արևմուտքից վասալական կախվածության մեջ գտնվող և էմիրի կարգավիճակ ունեցող Սերժ Սարգսյանի հավերժ իշխանության մնալու անհագ ճիգը լրջագույն մարտահրավերներ են Արցախի եւ Հայաստանի համար, որոնք կայացման 26 տարվա ճանապարհ են անցել։ Նույնիսկ եթե Սերժ Սարգսյանի գլխավորությամբ Հայաստանը կործանարար հարված հասցնի Ադրբեջանին, միեւնույն է, նա անցել եւ անցնում է պետության վրայով, տրորել եւ տրորում է պետության գաղափարը։ Նա փոշիացնում է պետությունը, եւ դա էլ ի վերջո կփոշիացնի ռազմաճակատում տոնած նրա հաջողությունների պատրանքը։ Պետք է հստակ ասել, որ երրորդ ժամկետով իշխանության պահպանումն ու հավերժ կարգավիճակի ամրագրումը կործանարար հարվածներ են Հայաստանի համար։